এগিয়ে যাও মেহেরপুর নিউজ, মেহেরপুরবাসী তোমাদের সাথে আছে। মেহেরপুর নিউজ হলো আমাদের অবহেলিত মেহেরপুরে মুখপত্র। অবহেলিত মেহেরপুরে কোন নিয়মিত পত্রিকা নেই। নেই কোন দৈনিক কিংবা সাপ্তাহিক। সরকারি খাতায় পত্রিকার নাম থাকলেও মেহেরপুরবাসী পত্রিকা চোখে দেখে না। মেহেরপুর থেকে দু‘একটি পত্রিকা বের হোক এই প্রত্যাশা আমার এবং মেহেরপুরের সর্বস্তরের মানুষের। জানি না এই প্রত্যাশা কবে পূরণ হয়। কুষ্টিয়া থেকে আন্দোলনের বাজার ও বাংলাদেশ বার্তাসহ নিয়মিত ১২টি দৈনিক বের হয় এবং সাপ্তাহিক পত্রিকার সংখ্যা অনেক বেশি। চুয়াডাঙ্গা থেকে মাথাভাঙ্গাসহ বেশ কয়টা পত্রিকা বের হয়। আমরা এক্ষেত্রে অনেক পিছিয়ে। অথচ আমাদের আছে ইতিহাস, আছে ঐতিহ্য। আমরা মেহেরপুরবাসী মুক্তিযুদ্ধে সবচেয়ে বেশি অবদান রেখেছি। স্বাধীনতাকালে দেশের রাজধানী মুজিবনগর আমাদের বুকে। অবিভক্ত বাংলার দ্বিতীয় পৌরসভা আমাদের মেহেরপুর। শিল্প-সংস্কৃতিতে আমাদের রয়েছে বিশাল ইতিহাস।